**GODIŠNJI IZVJEŠTAJ O IZVRŠENJU PRORAČUNA GRADA DUBROVNIKA ZA 2019. GODINU**

**Upravni odjel za poslove gradonačelnika**

Sredstva planirana u Proračunu Grada Dubrovnika za 2019. godinu za Upravni odjel za poslove gradonačelnikaiznosila su 90.216.500,00 kn, ukupno je utrošeno 86.440.823,96 kn, što iznosi 95,81%.

Krajem godine unutar glave 3 - Opći rashodi uprave, program A8005 – Redovna djelatnost Gradske uprave, na aktivnosti A800501- Administracija i upravljanje, izvršena je preraspodjela sredstava sa konta 311 – Plaće, na konto 312 - Ostali rashodi za zaposlene u iznosu od 220.000,00 kuna.

|  |  |  |  |  |
| --- | --- | --- | --- | --- |
| Razdjel: 2 | Izvorni plan (1.) | Tekući plan (2.) | Ostvarenje (3.) | Indeks (3./2.) |
|  UPRAVNI ODJEL ZA POSLOVE  GRADONAČELNIKA | 90.216.500,00 | 90.216.500,00 | 86.440.823,96 | 95,81 |

|  |  |  |  |  |
| --- | --- | --- | --- | --- |
| Glava: 2 - Ured gradonačelnika | Izvorni plan (1.) | Tekući plan (2.) | Ostvarenje (3.) | Indeks (3./2.) |
|  Program: REDOVNA DJELATNOST  UREDA GRADONAČELNIKA  | 26.861.700,00 | 26.861.700,00 | 25.594.348,13 | 95,28 |
| A800901 PROTOKOL I INFORMIRANJE | 7.168.000,00 | 7.168.000,00 | 6.893.541,01 | 96,17 |
| A800904 PRORAČUNSKA ZALIHA | 50.000,00 | 50.000,00 | 12.250,00 | 24,50 |
| A800905 JAMSTVENA ZALIHA | 50.000,00 | 50.000,00 | 0,00 | 0,00 |
| T800906 POKROVITELJSTVA | 380.000,00 | 380.000,00 | 361.737,75 | 95,19 |
| K800907 VILA PALMA MUP DUBROVNIK | 235.000,00 | 235.000,00 | 235.000,00 | 100,00 |
| K800909 LUKA DUBROVNIK | 2.000.000,00 | 2.000.000,00 | 1.113.125,00 | 55,66 |
| K800910 UTD RAGUSA | 16.978.700,00 | 16.978.700,00 | 16.978.694,37 | 100,00 |

1. **Program: Redovna djelatnost ureda gradonačelnika**

Program sadrži aktivnosti Protokol i informiranje, Proračunska zaliha, Jamstvena zaliha, tekući projekt Pokroviteljstva te kapitalne projekte Vila Palma MUP Dubrovnik, Luka Dubrovnik i UTD Ragusa.

Cilj programa za 2019. godinu je ostvaren, a što će u nastavku biti obrazloženo po pojedinim aktivnostima i projektima.

* 1. Aktivnost A800901 - Protokol i informiranje

Cilj aktivnosti je ostvaren kroz promociju i prezentaciju Grada Dubrovnika na kulturnom, gospodarskom i turističkom planu u zemlji i inozemstvu te informiranjem javnosti o poduzetim aktivnostima i projektima.

Sredstva utrošena za aktivnost Protokol i informiranje odnose se na reprezentaciju protokolarnih događanja (od kojih su značajnije Festa sv. Vlaha i 70. obljetnica Dubrovačkih ljetnih igara ), usluge konzumacije hrane i pića, nabavu protokolarnih poklona, prijevoza i smještaja za goste Grada te usluge promidžbe i informiranja svih aktivnosti i projekata koje provodi Gradska uprava. Ostali troškovi odnose se na autorske honorare i ugovore o djelu, najam prostora, grafičke i tiskarske usluge, usluge čuvanja imovine i osoba, usluge agencija i student servisa i ostale nespomenute usluge, naknade troškova službenog puta osobama izvan radnog odnosa, tuzemne članarine, rashode protokola, tekuće donacije, tekuće pomoći i kapitalne pomoći.

* 1. Aktivnost A800904 - Proračunska zaliha

Cilj aktivnosti je osigurati sredstva koja će se koristiti za otklanjanje posljedica elementarnih nepogoda, epidemija, ekoloških nesreća ili izvanrednih i nepredviđenih događaja, te za druge nepredviđene rashode tijekom godine te su sredstva i utrošena za sanaciju posljedica nakon orkanske bure u veljači 2019. godine.

* 1. Aktivnost A800905 - Jamstvena zaliha

Na aktivnosti su planirani rashodi za Jamstvenu zalihu po osnovi izdanih jamstava. Cilj aktivnosti je osiguranje pravovremenog podmirenja obveza u slučaju aktiviranja jamstva, a s obzirom da jamstva nisu bila aktivirana nije došlo do realizacije planiranih sredstava.

* 1. Tekući projekt T8009006 - Pokroviteljstva

Utrošena sredstva dodijeljena su udrugama na temelju objavljenog javnog poziva, ali i izravnom dodjelom za provedbu projekata i manifestacija koji su od posebnog značaja za Grad Dubrovnik te su svi podaci o dodijeljenim sredstvima vidljivi na web stranici Grada Dubrovnika.

* 1. Kapitalni projekt K8009007 - Vila Palma MUP Dubrovnik

Sredstva su uplaćena Policijskoj upravi Dubrovnik za opremanje uredskih prostora kako bi se novoobnovljena zgradu ponovno vratila u funkciju te za kupnju bespilotne letjelice za potrebe MUP-a.

* 1. Kapitalni projekt K800909 - Luka Dubrovnik

Cilj je ispunjenje obveza Grada Dubrovnika sukladno Ugovoru o prodaji i prijenosu dionica Luka Dubrovnik broj 3302571/9000, koji je sklopljen između Grada Dubrovnika i Hrvatskog fonda za privatizaciju 6. veljače 2002. godine, kao i Aneksa Ugovora broj 3302571/9000 o a koji je sklopljen 18. srpnja 2002. godine. S obzirom da Luka Dubrovnik nije u cijelosti realizirala projekt u 2019. godini preostala sredstva planirana su u 2020. godini kao preneseni višak.

* 1. Kapitalni projekt K800910 – UTD Ragusa

Cilj projekta je ostvaren otkupom dionica tvrtke UTD Ragusa čime je Grad Dubrovnik postao većinskim vlasnikom tvrtke koja raspolaže iznimno vrijednim nekretninama u gradu Dubrovniku. Planirana sredstva u cijelosti su utrošena za navedenu svrhu.

1. **Program: Zaštita od požara, zaštita na radu i Civilna zaštita**

Program sadrži aktivnosti Zaštita od požara, Zaštita na radu i Civilna zaštita.

Cilj programa je ostvaren kroz podizanje razine sigurnosti zaštite od požara u svim objektima Gradske uprave, zaštite na radu za sve zaposlenike te kroz podizanje razine spremnosti Civilne zaštite u slučaju velikih prirodnih katastrofa i većih nesreća na području Grada Dubrovnika

|  |  |  |  |  |
| --- | --- | --- | --- | --- |
| Glava: 2 - Ured gradonačelnika | Izvorni plan (1.) | Tekući plan (2.) | Ostvarenje (3.) | Indeks (3./2.) |
|  Program: ZAŠTITA OD POŽARA, ZAŠTITA NA  RADU I CIVILNA ZAŠTITA | 1.578.700,00 | 1.578.700,00 | 1.448.684,24 | 91.76 |
| A801101 ZAŠTITA OD POŽARA | 330.000,00 | 330.000,00 | 309.464,75 | 93,78 |
| A801102 ZAŠTITA NA RADU | 448.700,00 | 448.700,00 | 429.902,30 | 95,81 |
| A801103 CIVILNA ZAŠTITA | 800.000,00 | 800.000,00 | 709.317,19 | 88,66 |

Sredstva utrošena u ovom programu odnose se na nabavu službene, radne i zaštitne odjeće i obuće, osposobljavanje djelatnika za provedbu preventivnih mjera zaštite od požara, usluge procjene rizika za rad na računalu, usluge procjene stanja na električnim instalacijama te otklanjanje nedostataka na istima u zgradi na adresi Ćira Carića 3, zatim atestiranje vatrodojavnog sustava i gromobranskih instalacija te usluge sistematskog pregleda. Također sredstva su utrošena za najam plovila za provedbu vježbe Civilne zaštite, nabavu zaštitne odjeće i obuće ( nabavljeno je 139 kompleta za pripadnike Civilne zaštite), te ostale opreme. Sredstva su utrošena i na tekuće donacije za potrebe provedbe svih aktivnosti HGSS-a.

1. **Program: Redovna djelatnost Gradske uprave**

Program Redovna djelatnost Gradske uprave sadrži aktivnosti Administracija i upravljanje te Materijalni i financijski rashodi.

Cilj programa je provođenje zakonom određenih poslova iz nadležnosti Gradske uprave te uredno podmirivanje financijskih obveza prema zaposlenicima, ispravno evidentiranje i praćenje izvršenih isplata, izvršavanje ugovorenih i tekućih obveza koji se odnose na korištenje usluga i obavljanje potrebnih poslova za redovno funkcioniranje Gradske uprave.

|  |  |  |  |  |
| --- | --- | --- | --- | --- |
| Glava: 3 – Opći rashodi uprave | Izvorni plan (1.) | Tekući plan (2.) | Ostvarenje (3.) | Indeks (3./2.) |
|  Program: REDOVNA DJELATNOST  GRADSKE UPRAVE | 57.606.100,00 | 57.606.100,00 | 56.080.639,52 | 97,35 |
| A800501 ADMINISTRACIJA I  UPRAVLJANJE | 44.759.100,00 | 44.759.100,00 | 44.153.742,67 | 98,65 |
| A800502 MATERIJALNI I FINANCIJSKI  RASHODI | 12.847.000,00 | 12.847.000,00 | 11.926.896,85 | 92,84 |

* 1. Aktivnost A800501 - Administracija i upravljanje

Cilj aktivnosti je ostvaren s obzirom da su sve financijske obveze prema zaposlenicima redovito podmirene. Sredstva su utrošena za isplatu plaća za zaposlenike i vježbenike, plaća za prekovremeni rad, doprinose za obvezno zdravstveno osiguranje i zapošljavanje, zatim na bonus za uspješan rad, jubilarne nagrade, otpremninu, regres, naknade za bolest, invalidnost i smrtni slučaj, potporu za novorođeno dijete zaposlenih, naknada za stručno osposobljavanje i ostale naknade koje se ostvaruju temeljem Kolektivnog ugovora.

* 1. Aktivnost A800502 – Materijalni i financijski rashodi

Cilj aktivnosti je ostvaren s obzirom da su uredno podmireni svi režijski troškovi te materijalni i financijski rashodi Gradske uprave. Rashodi se odnose na naknade za prijevoz zaposlenima, službena putovanja, uredski materijal, električnu energiju, motorni benzin i dizel gorivo, usluge telefona i interneta, poštarinu, usluge tekućeg i investicijskog održavanja građevinskih objekata, postrojenja, opreme i prijevoznih sredstava, intelektualne, odvjetničke, grafičke usluge, usluge čišćenja i pranja, usluge čuvanja imovine i osoba, najam vozila, uređaja i opreme, usluge Cronect mreže za komunikaciju komunalnih tvrtki Grada Dubrovnika i žurnih službi te usluge banaka i platnog prometa. Ostale usluge se odnose na naknadu Poreznoj upravi koja se obračunava u visini od 1% ukupno naplaćenih prihoda za troškove obavljanja poslova utvrđivanja, evidentiranja, naplate, nadzora i ovrhe poreza i prireza na dohodak.

1. **Program: Informatizacija Gradske uprave**

Program Informatizacija Gradske uprave sadrži projekte Računalna oprema, Računalni programi te Mrežna i komunikacijska oprema.

Nabavom računalne i mrežne opreme te informatizacijskih sustava i poslovnih procesa ostvaren je cilj programa za poboljšanje uvjeta rada upravnih tijela Grada Dubrovnika.

|  |  |  |  |  |
| --- | --- | --- | --- | --- |
| Glava: 3 – Opći rashodi uprave | Izvorni plan (1.) | Tekući plan (2.) | Ostvarenje (3.) | Indeks (3./2.) |
|  Program: INFORMATIZACIJA GRADSKE  UPRAVE | 3.265.000,00 | 3.265.000,00  | 2.536.229,51 | 77,68 |
| K800601 RAČUNALNA OPREMA | 360.000,00 | 360.000,00 | 354.983,13 | 98,61 |
| K800602 RAČUNALNI PROGRAMI | 2.600.000,00 | 2.600.000,00 | 1.930.061,06 | 74,23 |
| K800603 MREŽNA I KOMUNIKACIJSKA  OPREMA | 305.000,00 | 305.000,00 | 251.185,32 | 82,36 |

Sredstva na programu su utrošena na nabavu računala, računalne i komunikacijske opreme, antivirusnog programa za osobna računala, implementaciju pojedinih faza internog integralnog informacijskog sustava za upravljanje dokumentima Grada Dubrovnika, nadogradnju postojećih aplikacija GIS-a te nabavu novih licenci win GPS-a. Izvršeno je i kabliranje vijećnice te se na taj način omogućilo održavanje online sjednica Gradskog vijeća.

1. **Program: Oprema i namještaj za Gradsku upravu**

Program Oprema i namještaj za Gradsku upravu sadrži projekte Oprema i namještaj i Prijevozna sredstva.

Cilj programa je poboljšanje uvjeta rada upravnih tijela Grada Dubrovnika.

|  |  |  |  |  |
| --- | --- | --- | --- | --- |
| Glava: 3 – Opći rashodi uprave | Izvorni plan (1.) | Tekući plan (2.) | Ostvarenje (3.) | Indeks (3./2.) |
|  Program: OPREMA I NAMJEŠTAJ ZA  GRADSKU UPRAVU | 905.000,00 | 905.000,00 | 780.922,56 | 86,29 |
| K800701 OPREMA I NAMJEŠTAJ | 750.000,00 | 750.000,00 | 626.897,91 | 83,59 |
| K800702 PRIJEVOZNA SREDSTVA | 155.000,00 | 155.000,00 | 154.024,65 | 99,37 |

Sredstva su utrošena na nabavu uredskog namještaja te je po potrebi u pojedinim uredima postojeći dotrajali namještaj zamijenjen novim. Nabavljena je oprema za grijanje i hlađenje za gradske kotare i mjesne odbore, zatim audio vizualna oprema za vijećnicu, rasvjetna tijela i komunikacijska oprema. Dio sredstava utrošen je i za nabavu umjetničkih slika te kiparskih djela.

S obzirom da su na pojedinim vozilima učestali kvarovi zbog njihove starosti ( vozila iz 2006. godine), nabavljena su dva polovna vozila te je otkupljeno jedno vozila koje je korišteno temeljem ugovora o leasingu.